Artiklen er præciseret kl. 19.30

Det meste af kulturdanmark var splittet, efter at 28-årige Jonas Eika havde modtaget den prestigefyldte Nordisk Råds Litteraturpris. Der var dem, som syntes, han var uforskammet over at bruge takketalen på at klandre den danske regering for at udøve statsracisme. Og der var dem, der syntes, at det var forfriskende og modigt at bruge muligheden til at gøre lidt oprør.

På scenen gik Jonas Eikas kritik også ud over det nordiske råd, som er et samarbejde mellem den danske og de andre nordiske regeringer. Mange har spurgt sig selv, hvorfor han tog imod pengene, når han nu er så kritisk overfor de regeringer, der har givet ham dem, og hvad han i så fald vil bruge pengene på.